Bendita Locura i Briks the Yet, les bandes encarregades d'inaugurar esta edició del Morvedre Rock
05 de novembre 2021

Els concerts es realitzaran en el Casal Jove a les 19 hores amb entrada gratuïta, encara que serà necessari reservar prèviament en línia

Els primers concerts d'esta edició del Morvedre Rock, el concurs de bandes dirigit a grups joves del Camp de Morvedre i de la Comunitat Valenciana, tindran lloc dissabte que ve, 6 de novembre, de la mà del grup local Bendita Locura i la banda Briks the Yet.

El certamen està organitzat per l'Associació Músico-Cultural Klavija, juntament amb l'Ajuntament de Sagunt a través del departament de Joventut i Infància. Tots els concerts tindran lloc en el Casal Jove a les 19 hores i l'entrada, que encara que és gratuïta, s'haurà de reservar prèviament des de [www.notikumi.com​](https://www.notikumi.com/).

Enguany, la convocatòria comença el dissabte 6 de novembre amb la banda local Bendita Locura, un dels grups que té la seua seu d'assajos en el Casal Jove i que alterna el rock urbà amb el rock alternatiu. Un clàssic en anteriors edicions del Morvedre Rock que compartirà escenari amb Briks the Yet, banda de la Vall d'Uixó que mescla ska amb rock i altres sons mestissos i que ve a presentar el seu primer àlbum, _Del Royet_.

La segona data del Morvedre Rock serà el 13 de novembre, amb les actuacions de Santiago López i Kamikaze Paper Plans i el tancament del festival tindrà lloc el dissabte 4 de desembre amb tres concerts: Javi Cobo, Zhua i el grup Vicky Backstage. 

En finalitzar esta edició de concerts, l'organització triarà un grup local i un de la resta de la Comunitat Valenciana, que actuaran en un dels festivals que es realitzaran en el nostre municipi.

![](/media/2sedxzfc/95-c_cartelmor.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/bendita-locura-i-briks-the-yet-les-bandes-encarregades-d-inaugurar-esta-edicio-del-morvedre-rock/ "Facebook")
*   [](http://twitter.com/share?url=https://aytosagunto.es/va/actualitat/bendita-locura-i-briks-the-yet-les-bandes-encarregades-d-inaugurar-esta-edicio-del-morvedre-rock/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/bendita-locura-i-briks-the-yet-les-bandes-encarregades-d-inaugurar-esta-edicio-del-morvedre-rock/ "Linked In")
*   [](mailto:?body=https://aytosagunto.es/va/actualitat/bendita-locura-i-briks-the-yet-les-bandes-encarregades-d-inaugurar-esta-edicio-del-morvedre-rock/)